**KOMENTE DHE REKOMANDIME MBI RAPORTIN E MONITORIMIT TË 8 MUJORIT TË VITIT 2024 PËR KOMISIONERIN PËR TË DREJTËN E INFORMIMIT DHE MBROJTJEN E DHËNAVE PERSONALE**

1. **Vlerësim i përgjithshëm i qëllimeve dhe objektivave të politikës si dhe performanca e produkteve kryesore**

Komisioneri për të Drejtën e Informimit dhe Mbrojtjen e të Dhënave Personale, me fondet buxhetore të miratuara, për vitin 2024, ka hartuar, programuar dhe zhvilluar politikat për përmbushjen me cilësi të lartë dhe në kohë të detyrimeve, në funksion të garantimit të të drejtave dhe lirive themelore të njeriut, në veçanti, të drejtën për informim dhe të drejtën e ruajtjes së jetës private, i njohjes së publikut me informacionin publik, si dhe përpunimin e ligjshëm të të dhënave personale.

Programi për të cilin ky institucion administron fondet për vitin 2024 është:

1. Programi “Planifikim Menaxhim Administrim”

Qëllimi i politikës së programit është fuqizimi i funksionit mbikqyrës/monitorues në funksion të zbtatimit të kuadrit ligjir në fuqi, për garantimin e mbrojtjes së të dhenave personale dhe ruajtjen e privatësisë, në balancë me të drejtën e informimit, duke garantuar qasje në informacion, transparencë dhe llogaridhënie maksimale.

Për realizimin e objektivit kanë kontribuar produktet sa më poshtë:

* 1,840 Mbikqyrje/ankesa/inspektime me një kosto faktike 91,695 mijë lekë.

1. **“Karakteristika kryesore të performancës së shpenzimeve”**

Në fund të 8 mujorit të vitit 2024, situata në lidhje me realizimin e shpenzimeve të buxhetit, krahasuar me planin e vitit 2024, sipas raportit të monitorimit të paraqitur nga ana e institucionit, paraqitet si më poshtë:

*në 000/lekë*

|  |  |  |  |  |
| --- | --- | --- | --- | --- |
|  | **Emertimi** | **Plani për vitin 2024** | **Fakti për 4M e vitit 2024** | **% e realizimit** |
| **1** | Shpenzime personeli | 117,470 | 69,624 | 59% |
| **2** | Shpenzime të tjera korrente | 33,480 | 22,072 | 66% |
| **3** | Shpenzime Kapitale | 18,000 | 0 | 0% |
|  | **TOTALI** | **168,950** | **91,695** | **54%** |

Pra siç shikohet nga të dhënat e tabelës së mësipërme plani i shpenzimeve të buxhetit në total për këtë institucion për 8 mujorin e vitit 2024 është realizuar në rreth 54% të planit vjetor.

Niveli relalizimit në zërin e shpenzimeve të personelit është 59%, përqindje me e ulët se realizimi i pritshëm për periudhën. Arsyeja lidhet me strukturën e paplotësuar për arsye të vendeve vakant, me hyrjen nw fuqi tw strukturws se re nw janar 2024. Nga nr.60 punonjës të planifikuar, numrit faktik është 57 punonjës, për të cilat institucioni është në proces rekrutimi

Shpenzimet korrente janw realizuar brenda nivelit tw pritshwm pwr periudhwn.

Ndërsa shpenzimet për investime nuk kanë realizim për periudhën, pasi kjo lidhet me procedurën e prokurimit në proces.

1. **Informacion mbi volumin dhe madhësinë e ndryshimit të buxhetit.**

Situata në lidhje me ndryshimet në planifikim gjatë 8 mujorit të vitit 2024, përfshirë këtu buxhetin fillestar, paraqitet në tabelën e mëposhtme:

***Në mijë lekë***

|  |  |  |  |
| --- | --- | --- | --- |
|  | **Buxheti fillestar 2024** | **Buxheti me ndryshime** | **Diferenca** |
| **Programet** |
|  | **-1** | **-2** | **(3=2-1)** |
| Planifikim, Menaxhim, Administrim | 168,700 | 168,950 | 250 |

Ndryshimet e planit gjatë vitit 2024, kanë ndodhur si rrjedhojë e akordimeve të fondit të veçantë për këtë institucion.

1. **Të ardhurat jashtë limitit**

Të ardhurat jashtë limitit të realizuara nga Komisioneri për të Drejtën e Informimit dhe Mbrojtjen e të Dhënave Personale, arrijnë në total vlerën prej 679 mijë lekë.

1. **Komente dhe rekomandime**

* Theksojmë se paraqitja e informacionit si dhe të dhënat e raportuara në raportin e monitorimit duhet të jetë në përputhje me përcaktimet e bëra në Udhëzimin nr. 14, datë 30.05.2023 “Për procedurat standarde të monitorimit të buxhetit në njësitë e Qeverisjes Qendrore”, specifikisht sipas formateve të përcaktuara në paragrafin 49, të këtij udhëzimi. Vërejmë se paraqitja e informacionit në raportin e monitorimit, është sipas formateve të përcaktuara në këtë udhëzim.
* Raporti i monitorimit të MF ka të plotësuara tabelat dhe gjithashtu në relacionin e tij ka një analizë të projekteve/produkteve dhe realizimit të fondeve buxhetore.
* Lidhur me përdorimin e informacionit të siguruar nga sistemi AFMIS vihet re se:
  + Nuk janë plotësuar vlerat faktike për sasië e produkteve në modulin BPPM, raporti nr. 16.
* Paraqitja e raportit të monitorimit për periudhën 8M të vitit është bërë në përputhje me afatin e përcaktuar në udhëzimin nr. 14, datë 30.05.2023.

Duke ju referuar konstatimeve të mësipërme, për përmirësimin e cilësisë së përmbajtjes së raportit të monitorimit rekomandojmë:

* Nga ana Komisionerit për të Drejtën e Informimit dhe Mbrojtjen e të Dhënave Personale, duhet të plotësohen vlerat faktike për sasitë e produkteve në modulin BPPM, raporti nr. 16.

1. **Publikimi:**

* Raporti i Monitorimit për 8 mujorin e vitit 2024, është publikuar në faqen zyrtare të Komisionerit.

Linku: <https://idp.al/buxheti-i-zyres-se-komisionerit/>